stanford-oval/wikipedia huggingface dataset:
Kai Öhberg

| Kai Öhberg |
| --- | --- |

Henkilötiedot
Syntynyt: 13. lokakuuta 1979 (ikä 44) Helsinki, Suomi
Kansalaisuus:   Suomi
Jääkiekkoilija
Lempinimi:  Kaitsu
Pelipaikka:  puolustaja
Maila:  vasen
Pituus:  180 cm
Paino:  87 kg
Seura
Seura:  HG Dunkerque
Sarja:  FFHG Division 1
Pelaajaura
Pääsarjaura:  2007–
Aik. seurat:  KJT/Haukat (Mestis) Salamat (Mestis) Hokki (Mestis) Jukurit (Mestis) HC Mont-Blanc (Ranska) KooKoo (Mestis) Rouen HE (Ranska) HC Briançon (Ranska) Chamonix HC (Ranska) HCK (Mestis) Kiekko-Vantaa (Mestis)
Kai Öhberg (s. 13. lokakuuta 1979 Helsinki) on suomalainen jääkiekkopuolustaja, joka pelaa Ranskan toiseksi korkeimmalla sarjatasolla FFHG Division 1:n HG Dunkerquessa. Hän toimii joukkueen varakapteenina. Öhberg on pelityyliltään peruspuolustaja, jolla on myös varsin hyvät kiekolliset taidot. Hänen vahvuuksiinsa kuuluu kokemus, monipuolisuus, pelinavaaminen, ylivoimapelaaminen, rauhallisuus ja ratkaisut. Öhbergin heikkouksiin kuuluu oman alueen väännöt. Hän on kärsinyt edelliskausina myös paljon loukkaantumisista.
Muuta

Myös Öhbergin pikkuveli Joni on pelannut puolustajana Mestis-tasolla.
Karjala (Viipuri)

Karjala oli yksi Viipurin vanhoista suomalaisista kaupunginosista. Se sijaitsi keskustan pohjoispuolella Imatran ja Maaskolan kaupunginosien välissä. Niiden tavoin myös Karjala kuului alun perin Viipurin maalaiskuntaan, josta se liitettiin kaupunkiin vuonna 1924.
Karjalaa kutsuttiin myös Loikkaseksi, alueen ensimmäisen asukkaan torppari Antti Loikkasen mukaan, joka asettui seudulle 1840-luvulla. Karjala oli pitkään harvaanasuttua maaseutua, esimerkiksi vuonna 1880 siellä oli vain 32 asukasta. 1900-luvun alussa Karjalaan kuitenkin syntyi tiivis pientaloalue.
Vuonna 1913 valmistui Viipurin kaupunginteurastamo, joka rakennettiin Viipuri–Joensuu-radan eli Karjalan radan ja Heinjoelle johtavan maantien varteen. Teurastamoa laajennettiin vielä 1930-luvulla muun muassa henkilökunnan asuinrakennuksilla ja uusilla lihantarkastustiloilla. Vuonna 1912 Karjalaan rakennettiin kaupungin mielisairaala, joka myöhemmin tunnettiin Papulan mielisairaalan nimellä.
Vuoden 1930 väestönlaskennassa Karjalassa oli 1 857 asukasta, joista 1 821 oli suomenkielisiä, 23 ruotsinkielisiä ja 13 muunkielisiä.
Karjalan pientaloalue tunnetaan nykyään nimellä Kirov. Papulan mielisairaalan tiloja on myöhemmin ollut Neuvostoliiton ja Venäjän rajavartiojoukkojen käytössä.
Kasviplankton

Kasviplankton on yhteyttämiskykyinen planktoneliö. Kasviplanktonit ovat merkittäviä hiilinieluja, hapen vapauttajia ja jokaisen vesistön ravintoketjun alku. Kasviplanktoneihin kuuluu syanobakteereja ja leviä. Kasviplanktonille on tärkeää, että se pysyy lähellä veden pintaa, jossa veden läpi vielä kulkeutuu riittävästi aurinkoenergiaa.
Kaikki kasviplanktonit kuuluvat mikroleviin. Mikrolevien luokitus muuttuu ja samoin niihin kuuluvat kasviplanktonlajit vaihtelevat luokituksen mukaan.
Kasviplanktoneihin kuuluu eliöitä muiden muassa seuraavista ryhmistä:
Bacillariophyceae – piilevät
Chlorophyceae – viherlevät
Chrysophyceae – kultalevät
Cryptophyceae – nielulevät
Cyanophyceae – syanobakteerit eli sinilevät
Karkuri (vuoden 1933 elokuva)

| Karkuri> Дезертир |
| --- | --- |

Ohjaaja:  Vsevolod Pudovkin
Käsikirjoittaja:  Aleksandr Lezebnikov, M. Krasnostavski, Nina Agadžanova-Šutko
Säveltäjä:  Juri Šaporin
Kuvaaja:  Anatoli Golovnja, Yuli Fogelman
Leikkaaja:  I. Aravina, M. Usoltseva
Pääosat:  Boris Livanov
Valmistustiedot
Valmistusmaa:  Neuvostoliitto
Tuotantoyhtiö:  Gorky Film Studio
Levittäjä:  Netflix
Ensi-ilta:   19. syyskuuta 1933
Kesto:  97 min.
Alkuperäiskieli:  venäjä
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Karkuri ( Дезертир, Dezertir) on Vsevolod Pudovkinin ohjaama neuvostoliittolainen elokuva, joka valmistui vuonna 1933. Se on Pudovkinin ensimmäinen äänielokuva. Elokuva kertoo saksalaisesta työläisestä, joka pakenee väkivaltaisia työtaisteluja Neuvostoliittoon, mutta palaa lopulta kotimaahansa jatkamaan kamppailua.
Juoni

Karl Renn on työläinen Hampurin telakoilla ja Saksan kommunistisen puolueen jäsen. Hän organisoi yleislakon Neuvostoliiton pyynnöstä ja painostaakseen työnantajia. Lakon alettua työläisten ja poliisin välillä on väkivaltaisuuksia, ja lakon kestettyä kuukauden osa työläisistä ei jaksa enempää vaan ryhtyy rikkureiksi. Karl pysyttelee arkuuttaan erossa taisteluista, vaikka hänen vaimonsakin osallistuu niihin. Neljän muun puoluetoverinsa kanssa hänet lähetetään Neuvostoliittoon osallistumaan kokoukseen. Renn jää Neuvostoliittoon, missä hän työskentelee valimossa ja oppii arvostamaan kommunistista järjestelmää. Viikkoja myöhemmin hän saa kuulla, että Hampurin puoluejohtaja on surmattu. Renn päättää palata takaisin Saksaan ja jatkaa kamppailua, luopuen karkuruudestaan.
Näyttelijät

| 0 | 1 | 2 |
| --- | --- | --- |
|  Boris Livanov  | … |  Karl Renn   |
|  Tamara Makarova   | … |   Greta Zeile   |
|  Aleksandr Tshistjakov   | … |   Fritz Müll   |
|  Semjon Svashenko   | … |   Bruno   |
|  Dmitri Konsovski   | … |   Strauss   |
|  Vasili Kovrigin   | … |   Ludvig Zeile   |
|  Judit Glizer   | … |   Martshella Zeile   |
|  P. Holm   | … |   Hans   |
|  O. Tille   | … |   Frantz Klugge   |
|  K. Gurnjak   | … |   Otto   |
|  Juri Lavrov   | … |   Richter   |
|  Sergei Martinson   | … |   Ohikulkija   |
|  Sergei Gerasimov  | … |  Näyttelijä   |
Aiheesta muualla

https://www.leffatykki.com/elokuva/karkuri-1933
Kirkonmäki (Siilinjärvi)

Kirkonmäki on Siilinjärven kunnanosa keskustan pohjoispuolella. Alueen asukasluku on 585. Kunnanosassa sijaitsee Siilinjärven kirkko.
Kil (Kragerø)

| Kil |
| --- | --- |

 Kil
 Koordinaatit: 58°53′30″N, 9°18′03″E 
Valtio:  Norja
Lääni:  Telemark
Kunta:  Kragerø
Pinta-ala:  
 – Maa:  0,9 km²
Väkiluku (2023):  1 011
 – Väestötiheys:  1 123,3 as./km²
Infobox OKVirheellinen NIMI-arvo: 
Kil on taajama Kragerøn kunnassa Telemarkin läänissä Norjassa. Taajaman pinta-ala on 0,9 neliökilometriä ja asukasluku 1 011 vuonna 2023.
Aiheesta muualla

Kuvia tai muita tiedostoja aiheesta Kil (Kragerø) Wikimedia Commonsissa
Kirkonrakentajat Killi ja Nalli

Harry Kivijärvi, Kirkonrakentajat Killi ja Nalli, 1983.
Kirkonrakentajat Killi ja Nalli on kuvanveistäjä Harry Kivijärven punagraniittiveistos Raision kaupungintalon ja kirkon välisellä puistoalueella.
Kahta ihmishahmoa tyylitellysti kuvaava veistos perustuu Kantelettareenkin mukaan otettuun kansanrunoon, jonka mukaan jättiläiset Killi ja Nalli rakensivat Raision kirkon: ”Killi kirkkoa tekee, Nalli nauloja takoo, rahaisessa Raisiossa.”
Harry Kivijärvi voitti aiheesta järjestetyn veistoskilpailun 1980, ja veistos paljastettiin 1983.
Kansainvälinen katukiekkoliitto

| --- | --- |


Päämaja: Praha, Tšekki
Viralliset kielet: englanti
Presidentti:  Domenic Di Gironimo
Perustettu: 1993
Kotisivut: isbhf.com (Arkistoitu – Internet Archive)
Kansainvälinen katukiekkoliitto (ISBHF) on katukiekon kattojärjestö. Järjestö järjestää vuosittain myös katukiekon maailmanmestaruuskilpailuja.
Kilpailuja > Aikuisten

Katukiekon maailmanmestaruuskilpailut
Ball Hockey Caribbean Cup
Ball Hockey European Cup
Ball Hockey Mekong Cup
Kilpailuja > Naisten

Katukiekon naisten maailmanmestaruuskilpailut
Kilpailuja > Juniorien U20

Katukiekon alle 20-vuotiaiden maailmanmestaruuskilpailut
Katukiekon alle 20-vuotiaiden euroopanmestaruuskilpailut
Kilpailuja > U18

Katukiekon alle 18-vuotiaiden maailmanmestaruuskilpailut
Katukiekon alle 18-vuotiaiden euroopanmestaruuskilpailut
Kilpailuja > U16

Katukiekon alle 16-vuotiaiden maailmanmestaruuskilpailut
Katukiekon alle 16-vuotiaiden euroopanmestaruuskilpailut
Kauko Vainio

Kauko Kalervo Vainio (23. maaliskuuta 1914 Kuopio – 8. lokakuuta 2000) oli suomalainen viulisti ja kirjailija.
Vainion vanhemmat olivat kansanedustaja Ville Vainio ja Helmi Maria Halonen. Hän opiskeli Sibelius-akatemiassa ja toimi Radion Sinfoniaorkesterin viulistina.
Vainio on julkaissut kaksi omakustannekirjaa Suonenjoen ja Karttulan rajamailla eläneestä Olli Koivistoisesta (1877–1953) eli Kakkisen Ollista.
Vainio oli naimisissa vuodesta 1944 Sylvi Maria Karjalaisen (1919–2002) kanssa.
Teoksia

Kakkisen Olli. Kertomus Olli Koivistoisesta, omalaatuisesta humoristista ja poikkeuksellisesta salon ukosta. Omakustanne, Helsinki 1957
Kopratalakkunoo. Kertomus sanavalmiista savolais-ukosta ja hänen lähiympäristöstään. Yhtyneet Kuvalehdet Oy Paino-osasto, Helsinki 1977, 3. painos Karttula 1977
Jääpallon Elitserien-kausi 2007–2008

| Elitserien 2007-2008 |
| --- | --- |
Joukkueiden määrä:  14
Ajankohta:  7.11.2007 – 15.3.2008
Mestari:  Edsbyns IF
Toinen sija:  Sandvikens AIK
Pudonneet joukkueet:  Tillberga ja Falu BS
Paras maalintekijä:  Patrik Nilsson, Sandviken (94)
Alempi sarjataso:  Allsvenskan
  ← 2007 :  2009 → 
Kaudella 2007-2008 Ruotsin jääpallon sarjajärjestelmää muutettiin ja Elitserien korvasi Allsvenskanin korkeimpana sarjatasona. Elitserienissä pelattiin yksilohkoinen sarja, aiemman kaksilohkoisen, maantieteellisesti jaetun sarjan sijasta. Sarja supistettiin 14 joukkueen sarjaksi aiemman 16 sijasta. Kahdeksan parasta joukkuetta selviytyivät pudotuspeleihin, kaksi viimeistä putosi Allsvenskaniin, ja sijoille 11-12 sijoittuneet joutuivat karsimaan sarjapaikastaan Allsvenskanin parhaita vastaan.
Uppsalassa pelattuun loppuotteluun selvisivät edellisen kauden mestari Edsbyns IF ja Sandvikens AIK. Mestaruuden voitti Edsbyn, mestaruus oli seuralle viides perättäinen.
Sarjataulukko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Sandvikens AIK  | 26 |  22  |  0  |  4   |  226  |  116  | +110 | 44 |
| Edsbyns IF  | 26 |  19  |  4  |  3   |  212  |  114  | +98 | 42 |
| Västerås SK  | 26 |  17  |  4  |  5   |  160  |  95   | +65 | 38 |
| Hammarby IF  | 26 |  17  |  1  |  8   |  162  |  128  | +34 | 35 |
| Villa Lidköping BK  | 26 |  14  |  0  |  12  |  153  |  151  | +2 | 28 |
| Vetlanda BK  | 26 |  11  |  3  |  12  |  118  |  128  | -10 | 25 |
| IFK Motala  | 26 |  10  |  5  |  11  |  133  |  145  | -12 | 25 |
| Broberg/Söderhamn Bandy  | 26 |  10  |  4  |  12  |  129  |  127  | +2 | 24 |
| Bollnäs GoIF/BF  | 26 |  9   |  6  |  11  |  112  |  134  | -22 | 24 |
| IFK Vänersborg  | 26 |  8   |  4  |  14  |   84  |  115  | -31 | 20 |
| Gripen Trollhättan BK  | 26 |  8   |  2  |  16  |   91  |  150  | -59 | 18 |
| IK Sirius  | 26 |  7   |  3  |  16  |   89  |  126  | -37 | 17 |
| Tillberga IK  | 26 |  5   |  4  |  17  |  116  |  174  | -58 | 14 |
| Falu BS  | 26 |  3   |  4  |  19  |   90  |  172  | -82 | 10 |
Tillberga ja Falun putosivat sarjasta. Gripen ja Sirius karsintoihin.
Pudotuspelit

Puolivälierät pelattiin paras kolmesta järjestelmällä. Ensimmäinen ottelu runkosarjassa huonommin sijoittuneen kotikentällä, toinen ja tarvittaessa kolmas ottelu paremmin sijoittuneen kotikentällä.
Välierät pelattiin paras viidestä systeemillä siten, että toinen, kolmas ja tarvittaessa viides ottelu käytiin paremmin sijoittuneen kotikentällä.
Pudotuspelit > Puolivälierät

| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 |
| --- | --- | --- | --- | --- | --- |
| Sandvikens AIK | 2–0 | IFK Motala | 8-6 | 11-3 | - |
| Edsbyns IF | 2–0 | Vetlanda BK | 3-2 | 4-3 | - |
| Västerås SK | 2–0 | Broberg/Söderhamn Bandy | 3-0 | 7-4 | - |
| Hammarby IF | 2–1 | Villa Lidköping BK | 4-6 | 5-3 | 6-5 |
Pudotuspelit > Välierät

| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 | Ottelu 4 | Ottelu 5 |
| --- | --- | --- | --- | --- | --- | --- | --- |
| Sandvikens AIK | 3–1 | Hammarby IF | 7-2 | 2-3 | 14-2 | 6-4 | - |
| Edsbyns IF | 3–2 | Västerås SK | 0-1 | 4-6 | 7-2 | 3-2 | 4-3 |
Pudotuspelit > Loppuottelu

25.3.2011 Studenternas IP, Uppsala Yleisöä: 19 513
| Joukkue #1 | Tulos | Joukkue #2 |
| --- | --- | --- |
| Sandvikens AIK | 6–11 | Edsbyns IF |
Karsinnat > Pohjoislohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| IK Sirius BK | 5 | 4 | 1 | 0 | 40-16 | 9 |
| Örebro SK Bandy | 5 | 4 | 0 | 1 | 36-24 | 8 |
| Kalix Bandy | 6 | 2 | 1 | 3 | 25-37 | 4 |
| HaparandaTornio Bandy | 6 | 0 | 1 | 5 | 20-44 | 1 |
Sirius säilyi ja Örebro SK nousi elitserieniin.
Karsinnat > Etelälohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| IFK Kungälv | 6 | 4 | 1 | 1 | 37-23 | 9 |
| Gripens BK Trollhättan | 6 | 4 | 0 | 2 | 26-24 | 8 |
| BS BolticGöta | 6 | 3 | 1 | 2 | 41-28 | 7 |
| Frillesås BK | 6 | 0 | 0 | 6 | 21-50 | 0 |
IFK Kungälv nousi ja Gripens BK Trollhättan säilyi elitserienissä.
Parhaat maalintekijät - runkosarja (ml. suomalaiset, venäläiset, kazakstanilaiset)

| Sija | Pelaaja | Joukkue | Maalit |
| --- | --- | --- | --- |
| 1. | Patrik Nilsson | Sandvikens AIK | 94 |
| 2. | Joakim Hedqvist | Edsbyns IF | 59 |
| 3. | Jonas Edling | Edsbyns IF | 48 |
| 4. | Lars Karlsson | Hammarby IF | 43 |
| 5. | Magnus Muhrén | Sandvikens AIK | 40 |
| 6. | Michael Carlsson | Västerås SK | 38 |
| 15. | Mihail Paškin | Gripen Trollhättan BK | 23 |
| 16. | Mikko Aarni | Sandvikens AIK | 22 |
| 30. | Alexei Kitkov | IFK Motala | 17 |
| 53. | Rasmus Lindqvist | Falu BS | 12 |
| 61. | Kimmo Huotelin | Edsbyns IF | 11 |
| 64. | Tomi Niemikorpi | IFK Vänersborg | 10 |
| 64. | Tommi Pikkuhookana | Falu BS | 9 |
Katolinen liiga (Saksa)

Katolisen liigan käyttämä versio Baijerin lipusta
Katolinen liiga (saks. Katholische Liga) oli saksalaisten katolisten ruhtinaitten liitto kolmikymmenvuotisen sodan aikana. Se perustettiin vuonna 1609 protestanttisten ruhtinaitten vuotta aikaisemmin perustaman Evankelisen unionin vastavoimaksi.
Katolisen liigan perusti Baijerin herttua Maksimilian I, jonka lisäksi sen tärkeimmät jäsenet olivat Kölnin, Trierin ja Mainzin arkkipiispat. Katolisen liigan armeijan menestys jatkui kolmikymmenvuotisessa sodassa vuoteen 1631 asti, jolloin se hävisi ensimmäisen suuren taistelun Breitenfeldissä ruotsalaisia vastaan. Armeijan komentajana oli 1610–1632 Johann Tilly ja 1632–1634 Johann von Aldringen.
Katolisen liigan merkitys sotilaallisena voimana väheni huomattavasti vuonna 1632 Ruotsin kuningas Kustaa II Aadolfin vallattua Baijerin ja Tillyn kuoltua. Lopullisesti liiga hajosi vuonna 1635 Prahan rauhan jälkeen, joka kielsi muodollisetkin Saksan ruhtinaitten keskinäiset liitot.
Aiheesta muualla

Kuvia tai muita tiedostoja aiheesta Katolinen liiga (Saksa) Wikimedia Commonsissa
Keelung (joki)

| Keelung 基隆河 |
| --- | --- |
 Keelung
Maat:   Taiwan
Pituus:  96 km

Keelung (kiin.: 基隆河; pinyin: Jīlóng Hé, tw. Ke-lâng-hô) on Taiwanin pohjoisosassa kulkeva joki, joka lähtee Jingtongista Taipeihin ja Keelung-kaupunkiin.
Se on yksi Tamsui-joen suurimmista sivujoista. Keelung on pahasti saastunut, siihen on laskettu sekä yhdyskuntajätettä että teollisuuden oäästöjä.
Joki on myös tunnettu lento-onnettomuudesta 4. helmikuuta 2015.
Käännös suomeksi
Karl Ingelius

Karl Hugo Ingelius (25. elokuuta 1885 Turku – 16. huhtikuuta 1956) oli suomalainen Marraskuun ryhmään ja Pro Arte-taiteilijaryhmään kuulunut taidemaalari.
Ingelius opiskeli Ateneumissa vuosina 1901–1906, Suomen Taideyhdistyksen piirustuskoulussa vuosina 1905–1907 sekä Pariisissa Académie de la Grande Chaumièressa vuonna 1927. Ingelius teki opintomatkoja Skandinavian maihin, Pietariin, Moskovaan ja neljä kertaa Ranskaan. Hän osallistui Suomen Taiteilijain näyttelyihin vuosien 1908 ja 1932 välillä ja lisäksi hänellä oli yksityisnäyttelyitä kotimaassa ja ulkomailla. Hänen töitään oli näytteillä Tukholmassa ja Oslossa 1929.
Teoksia

Turun Martinkirkon al secco -maalaukset. 1933 (Einari Wehmaksen kanssa)
Turun Adventtikirkon alttaritaulu. 1936 (Otto Mäkilän kanssa)
Sunnuntai-aamu, Poikelusjärvi : öljymaalaus.
Syysvärejä : öljymaalaus.
Talo rannalla : öljymaalaus.
Maalaismaisema : öljymaalaus. 1948
Palkinnot

I palkinto Turun Martinkirkon alttaritaulukilpailussa Einari Wehmaksen kanssa 1933
Aiheesta muualla

Suomalaisen kuvataiteen bibliografia : Karl ingelius
Katoptrofobia

Katoptrofobia (kreik. katoptron, peili) tai spektrofobia on sairaalloinen pelko peilejä kohtaan. Katoprofobian uskotaan juontavan juurensa kauas historiaan, jolloin ihmiset katsoivat heijastustaan vesistöstä, jolloin he uskoivat, että he näkivät sielunsa. Tavallisesti katoptrofobia pelkäävät omaa heijastustaan, joka voi johtua esimerkiksi huonosta itsetunnosta. Katoptrofobiasta kärsivät saattavat välttää peilejä myös siksi, että taikauskomusten mukaan peilin rikkomisesta seuraa 7 vuoden huono onni. Katoptrofobiaa hoidetaan tavallisesti terapian avulla.
Katori

Katori voi tarkoittaa seuraavia:
Katori, Japanin kaupunki Chiban prefektuurissa
Katorin piirikunta, Japanin piirikunta Chiban prefektuurissa
Katori-luokka, keisarillisen Japanin laivaston taistelulaivaluokka
Katori (1905), Katori-luokan taistelulaiva
Katori-luokka, keisarillisen Japanin laivaston risteilijäluokka
Katori (1939), Katori-luokan risteilijä
Katori-jingū, šintolainen pyhäkkö Katorin kaupungissa
Tenshin shōden Katori shintō-ryū, koryū-koulukunta
Katori senkō, japanilainen hyttyskarkoitin
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Katori”, voi hakea sivunnimihaulla, laajalla sivunnimihaulla tai tekstihaulla.
Jääpallon Elitserien-kausi 2012–2013

| Elitserien 2012-2013 |
| --- | --- |
Joukkueiden määrä:  14
Mestari:  Hammarby IF
Toinen sija:  Sandvikens AIK
Nousseet joukkueet:  Kalix Bandy
Pudonneet joukkueet:  IFK Motala
Paras maalintekijä:  David Karlsson, Villa (65)
Alempi sarjataso:  Allsvenskan
  ← 2012 :  2014 → 
Kauden 2012-2013 Elitserienseurat kartalla.
Ruotsin jääpallon Elitserien pelattiin kaudella 2012-2013 neljäntoista joukkueen kaksinkertaisena sarjana. Kahdeksan parasta joukkuetta selviytyivät pudotuspeleihin ja sijoille 11-14 sijoittuneet joukkueet joutuivat karsimaan sarjapaikastaan.
Uusina joukkueina sarjaan olivat nousseet Allsvenskanista IFK Motala ja Ljusdals BK, jotka korvasivat edellisenä kautena sarjasta pudonneet Kalixin ja Tillbergan.
Loppuotteluun selvisivät edellisen kauden mestari Sandviken ja Hammarby. Friends Arenalla pelatun loppuottelun voitti Hammarby maalein 9-4. Ottelua seurasi 38 474 katsojaa, mikä oli Ruotsin jääpallofinaalien uusi ennätys.
Sarjataulukko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Hammarby IF, Tukholma  | 26 | 20 | 1 | 5 | 144 | 82 | +62 | 41 |
| Villa Lidköping BK  | 26 | 18 | 2 | 6 | 176 | 103 | +73 | 38 |
| Sandvikens AIK | 26 | 17 | 2 | 7 | 163 | 111 | +52 | 36 |
| Edsbyns IF  | 26 | 17 | 2 | 7 | 134 | 106 | +28 | 36 |
| Bollnäs GoIF/BF  | 26 | 15 | 1 | 10 | 92 | 90 | +2 | 31 |
| Broberg/Söderhamn | 26 | 14 | 2 | 10 | 119 | 105 | +14 | 30 |
| IFK Vänersborg  | 26 | 13 | 2 | 11 | 107 | 112 | -5 | 28 |
| Västerås SK  | 26 | 10 | 4 | 12 | 119 | 133 | -14 | 24 |
| GAIS, Göteborg  | 26 | 10 | 3 | 13 | 91 | 99 | -8 | 23 |
| IFK Kungälv  | 26 | 9 | 4 | 13 | 98 | 103 | -5 | 22 |
| IK Sirius, Uppsala  | 26 | 9 | 4 | 13 | 95 | 114 | -19 | 22 |
| Vetlanda BK  | 26 | 9 | 2 | 15 | 85 | 103 | -18 | 20 |
| Ljusdals BK  | 26 | 4 | 1 | 21 | 81 | 155 | -74 | 9 |
| IFK Motala  | 26 | 2 | 0 | 24 | 75 | 152 | -77 | 4 |
Kahdeksan parasta pudotuspeleihin, neljä viimeistä putoamiskarsintaan.
Pudotuspelit

Puolivälierät ja välierät pelattiin paras viidestä -systeemillä siten, että toinen, kolmas ja tarvittaessa viides ottelu käytiin paremmin sijoittuneen kotikentällä.
Pudotuspelit > Puolivälierät

| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 | Ottelu 4 | Ottelu 5 |
| --- | --- | --- | --- | --- | --- | --- | --- |
| Hammarby IF | 3–0 | Broberg/Söderhamn Bandy | 7-1 | 5-2 | 7-5 | - | - |
| Villa Lidköping BK | 3–0 | Västerås SK | 7-2 | 8-3 | 9-4 | - | - |
| Sandvikens AIK | 3–1 | IFK Vänersborg | 4-7 | 8-4 | 7-3 | 4-6 | - |
| Edsbyns IF | 3-0 | Bollnäs GoIF/BF | 7-1 | 6-2 | 6-4 | - | - |
Pudotuspelit > Välierät

| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 | Ottelu 4 | Ottelu 5 |
| --- | --- | --- | --- | --- | --- | --- | --- |
| Hammarby IF | 3–1 | Edsbyns IF | 3-2 | 6-8 | 4-2 | 1-6 | - |
| Villa Lidköping BK | 2-3 | Sandvikens AIK | 9-10 | 10-2 | 4-5 | 7-5 | 2-7 |
Pudotuspelit > Loppuottelu

17.3.2013 Friends Arena, Solna Yleisöä: 38 474
| Joukkue #1 | Tulos | Joukkue #2 |
| --- | --- | --- |
| Hammarby | 9-4 | Sandvikens AIK |
Karsinnat

Karsinnat pelattiin kahdessa neljän joukkueen lohkossa. Karsinnoissa pelasivat Elitserienin neljä heikointa ja Allsvenskanin neljä parasta joukkuetta. Molempien lohkojen kaksi parasta joukkuetta selviytyivät seuraavaksi kaudeksi Elitserieniin.
Karsinnat > Lohko 1

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| IK Sirius, Uppsala | 6 | 2 | 3 | 1 | 33 | 85 | -52 | 7 |
| Kalix Bandy  | 6 | 2 | 3 | 1 | 31 | 30 | +1 | 7 |
| Gripen Trollhättan BK  | 6 | 1 | 4 | 1 | 26 | 28 | -2 | 6 |
| IFK Motala | 6 | 1 | 2 | 3 | 29 | 36 | -7 | 4 |
Karsinnat > Lohko 2

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Vetlanda BK  | 6 | 5 | 0 | 1 | 39 | 20 | +19 | 10 |
| Ljusdals BK  | 6 | 3 | 1 | 2 | 35 | 24 | +11 | 7 |
| Örebro SK | 6 | 3 | 1 | 2 | 35 | 28 | +7 | 7 |
| Tranås BoIS  | 6 | 0 | 0 | 6 | 19 | 56 | -37 | 0 |
Parhaat maalintekijät - runkosarja (ml. suomalaiset)

| Sija | Pelaaja | Joukkue | Maalit |
| --- | --- | --- | --- |
| 1. | David Karlsson | Villa Lidköping BK | 65 |
| 2. | Daniel Andersson | Villa Lidköping BK | 42 |
| 3. | Christoffer Edlund | Sandvikens AIK | 40 |
| 4. | Mihail Paškin | Hammarby IF | 39 |
| 5. | Erik Pettersson | Sandvikens AIK | 36 |
| 6. | Mattias Hammarström | Edsbyns IF | 35 |
| 18. | Pekka Rintala | Västerås SK | 19 |
| 20. | Markus Kumpuoja | IFK Kungälv | 18 |
| 24. | Mikko Lukkarila | IFK Kungälv | 17 |
| 24. | Ville Aaltonen | Bollnäs GoIF/BF | 17 |
| 29. | Mikko Rytkönen | IFK Kungälv | 16 |
| 35. | Rolf Larsson | Broberg/Söderhamn | 15 |
| 39. | Janne Hauska | Broberg/Söderhamn | 14 |
| 53. | Janne Rintala | Västerås SK | 10 |
| 53. | Samuli Helavuori | Bollnäs GoIF/BF | 10 |
| - | Tomi Hauska | IFK Kungälv | 4 |
| - | Ilari Moisala | Broberg/Söderhamn | 1 |
Kerimäen kirjasto

| Kerimäen kirjasto |
| --- | --- |
Sijainti:  Kerimäentie 6, 58200 Kerimäki (Savonlinna)
Koordinaatit:  61.91517°N, 29.28134°E
Tyyppi:  yleinen kirjasto, Savonlinnan kaupunginkirjaston lähikirjasto
Kotisivut
Kerimäen kirjasto on itäsavolaisen Savonlinnan kaupungin Kerimäen kirkonkylässä toimiva yleinen kirjasto. Kirjasto on Savonlinnan kaupunginkirjaston Kerimäen pitäjän lähikirjasto ja osa Lumme-kirjastokimppaa. Kirjastokimpan aineistot ovat kirjastokimppaan osallistuvien kuntien asukkaiden lainattavissa. Verkkokirjasto on toteutettu osana Lumme-kirjastojen palveluja.